Ki Hadjar Hardjo Oetomo

Ki Hadjar Hardjo Oetomo (lahia di Winongo, Kota Madiun, Jawa Timur, 1883 - maningga pado 13 April 1952 di umua  tahun) marupoan saurang Pahlawan Perintis Kemerdekaan RI dari Madiun, Jawa Timur. Katiko bajuang dalam perintisan kemerdekaan RI, baliau bagabuang jo Organisasi Boedi Oetomo, Syarekat Islam, sarato Taman Siswa. Salain bagabuang jo organisasi tu, Ki Hadjar Hardjo Oetomo mandirian organisasi pencak silek SH Pemuda Sport Club (SH-PSC) nan kudian manjadi Persaudaraan Setia Hati Terate. Organisasi nan dibantuak tu manoolong masyarakaik untuk lapeh dari panindasan 'lintah darek', baliau mandirian pulo perkumpulan Harta Djaja sarupo koperasi kini ko."Sejarah SH Terate"  website shterate.com"Biodata Ki Hajar Harjo Oetomo" website shterate.com"Pencak Silat Persaudaraan Setia Hati Terate" website silatindonesia.com

 Riwayaik hidup 
Ki Hadjar Hardjo Oetomo lahia di daerah Winongo, Kota Madiun pado tahun 1883. Maso keteknyo diabihan di daerah tu sampai remaja. Sabalun mandirian SH PSC, Ki Hadjar Hardjo Oetomo magang sabagai guru di SD Banteng Madiun. Indak lamo jadi guru, baliau karajo di Leerling Reambate di SS (PJKA) Bondowoso, Panarukan jo Tapen. Pado tahun 1906, baliau kalua dari PJKA jo bakarajo sabagai Mantri Pasar Spoor Madiun di Mlilir jo jabatan tarakhianyo sabagai Ajudan Opsioner Pasar Mlilir, Dolopo, Uberanjo Pagotan (wilayah selatan Madiun). Pado tahun 1916, baliau karajo di pabrik gulo Redjo Agung Madiun. Pado  tahun barikuiknyo 1917, baliau masuak majadi saudara SH jo dikecer langsuang dek Ki Ngabei Soerodiwirjo, pandiri Persaudaran Setia Hati. Pado tahun iko lah baliau bakarajo di stasiun kereta api Madiun hinggo manjabaik Hoof Komisaris. Pado tahun 1922, untuak bajuang malawan panjajahan Pamarintah Balando, Ki Hadjar Hardjo Oetomo bagabuang jo organisasi Syarekat Islam (SI) sarato Boedi Oetomo. Untuak malatiah pemuda nan tagabuang dalam Syarekat Islam maupun Boedi Oetomo, tahun itu pulo baliau mandirian Setia Hati Pencak Sport Club di Desa Pilangbango, Madiun, nan kudian bakambang manjadi Persaudaraan Setia Hati Terate sampai ka daerah Nganjuk, Kertosono, Jombang, Ngantang, Lamongan, Solo, sarato Yogyakarta. Pado tahun 1925, baliau ditangkok dek Pamarintah Balando jo dipanjaro di Cipinang, salanjuiknyo dipindahan ka Padang, Sumatra Barat salamo 15 tahun. SH PSC dibubaran Balando dek karado tadapek namo "pencak". Sasudah pulang dari maso tahanan, baliau maiduikan baliak SH PSC jo manyuaian kaadaan, kato "pencak" pado SH PSC diubah manjadi "pemuda". Kato "pemuda" semato-mato hanyo untuak mangalabui Balando supayo indak dibubaran baliak. Batahan sampai tahun 1942 basamo jo tibonyo Japang ka Indonesia."Habibi,Amran,Sejarah Pencak Silat Indonesia ( Studi Historis Perkembangan Persaudaraan Setia Hati Terate di Madiun oereode tahun 1922 - 2000 ), Skripsi,UIN Sunan Kalijaga, Jogyakarta, 2009, " website digilib.uin-suka.ac.id

Ki Hadjar Hardjo Oetomo maningga pado tanggal 13 April 1952 jo dimakaman di TPU Desa Pilangbango, Kota Madiun, Jawa Timur.

 Organisasi 
Organisasi nan pernah diikuikan dek baliau diantaronyo:

 Boedi Oetomo
 Syarekat Islam
 Taman Siswa
 Harta Djaja
 Persaudaraan Setia Hati Terate

 Panghargoan 
Dek jaso-jasanyo dalam pajuangan malawan Balando pado maso kamardekaan, Pamarintah Republik Indonesia maagiahan gala jo panghargoan sabagai Pahlawan Perintis Kemerdekaan RI pada tahun 1952.

 Rujuakan 

Kategori:Pahlawan Nasional Indonesia